બંને પક્ષ માટે હવે કશું નવીન ન હતું, કારણ કે જે ખેલ મૅજિસ્ટ્રેટ કોર્ટમાં ખેલાયો હતો એની નાની આવૃત્તિ જેવો ખેલ અહીં પણ ખેલાયો. બસ, નવીન એ હતું કે હવે આજના કોર્ટના નિર્ણય પર બંનેનું ભાવિ નિર્ભર હતું. નીતિન લાકડાવાલાએ એમના અસીલ નિર્દોષ હોય એમની રિવિઝન અરજી મંજૂર કરવામાં આવે તેવી દલીલ કરી. એના વિરુદ્ધ કશિશના વકીલ રાહુલની દલીલ હતી કે આરોપીની સામે પૂરતા પુરાવા છે એટલે કોર્ટમાં કેસ ચાલવો જોઈએ. આરોપીની રિવિઝન અરજી મૅજિસ્ટ્રેટ કોર્ટની જેમ નામંજૂર થવી જોઈએ.